PolyAgent/wiki_georgian_en_parallel_20231101 huggingface dataset:
ლიანკა გრიუ

ლიანკა გრიუ
ლიანკა გეორგიევნა გრიუ (18 წლამდე — ლიანა გეორგიევნა ილნიცკაია; დ. 22 ნოემბერი 1987, მოსკოვი, რუსეთი) — რუსი თეატრისა და კინოს მსახიობი.
ბიოგრაფია
ლიანკა გრიუ დაიბადა 1987 წლის 22 ნოემბერს მოსკოვში. მამა - გეორგე გრიუ მოლდოველი მსახიობია, დედა - სტელა ვლადიმიროვნა ილნიცკაია. გრიუს მშობლები ერთმანეთს გაშორდნენ, როდესაც ის ჯერ ბავშვი იყო და იმის მერე მამამის აღარ ჰქონდა კავშირი ოჯახთან.
პირველად ფილმში გამოჩნდა ოთხი წლის ასაკში. იმ მომენტისთვის დედამისი ამთავრებდა თეატრალურ უნივერსიტეტს და ოთხი წლის ლიანკასთან ერთად ცხოვრობდა საერთო საცხოვრებელში. ამ დროს ინსტიტუტის კულუარებში ლინკა შენიშნეს და შესთავაზეს ითამაშოს ერთ-ერთი რეჟისორის მოკლემეტრაჟიან ფიმში "მარტო", რომელიც რეი ბრედბერის ნაწარმოების მიხედვით გადაიღეს. ფილმმა დიდი რაოდენობით პრიზები მიიღო ევროპაში, ისევე როგორც მცირე ახალგაზრდა ფესტივალებზეც.
იმ დროიდან ლიანკას იწვევდნენ ტელევიზიებში, როგორც საბავშვო გადაცემა „Тик-так“ წამყვანად (ოსტანკინოს არხი, 1992-1995), შემდეგ ამას მოჰყვა ფოტოსესიები (1995-1997, ბავშვთა ტანსაცმლის „Вертекс“ სახე), და ამის შემდეგ უკვე ფილმები.
მისი პირველი დიდი როლი შეიძლება ჩაითვალოს ბეკის როლი ფილმში "Маленькая принцесса" (1997, პატარა პრინცესა), რომელიც გადაიღო ვლადიმერ გრამატიკოვმა. ამ როლისთვის ლიანკამ მოსკოვის კინოფესტივალზე საუკეთესო მეორეხარისხოვანი მსახიობის ჯილდო მიიღო.
2000 წელს ლიანკა მონაწილეობა მიიღო ოლეგ პოგოდინის ფილმში „Триумф: Дневник Рыжего“. ფილმის თავისებურება იყო, რომ პატარა ბავშვებს უნდა ეთამაშად უფროსების როლი. მეორეხარისხოვანი მსახიობი ლიანკა გრიუ 13 წლის ასაკში უკვე თამაშობდა უფროსების როლს. მაგრამ ფილმი პროკატში არ გამოსულა.
გრიუ ახალგაზრდობაში მოიხმარდა ნარკოტიკებს, ასევე სცადა თვითმკვლელობაც.
18 წლის ასაკში ჩააბარა თეატრალურ ინსტიტუტში და ამ პერიოდში შეცვალა გვარი ილნისკიდან გრიუზე. ფაკულტეტზე პირველივე ცდიდან ჩააბარა. სწავლისგან თავისუფალ დროს დაკავებული იყო ბალეტით და ფერწერით, ასევე მუშაობდა სხვადასხვა თეატრებში.
პოპულარობის პიკს გრიუ მიაღწია 2009 წელს, როდესაც გამოდის ორი ახალი ფილმი, სადაც გრიუ ასრულებს მთავარ როლს: „მუშკეტერების დაბრუნება ან კარდინა მაზარინის საგანძური“, სადაც დარტანიანის ქალიშვილის როლი შეასრულა და სერიალი „Барвиха“. დარტანიანის ქალიშვილის როლისთვის გრიუს მოუწია ორი თვე ფარიკაობით დაკავებული იყო.
ოჯახი
ლიანკას მამა - მსახიობი გეორგე გრიუ რამდენიმე წელი ცხოვრობდა კიშინიოვის უსახლკაროთა თავშესაფარში. ლიანკა და მისი სხვა ნათესავები არ ეკონტაქტებიან მას. დედა - სტელა ილნიცკაია ასევე მსახიობია. გრიუს ასევე ჰყავს მსახიობი და - ვერონიკა.
2010 წელს ლიანკა გრიუ ცოლად გაყვა რეჟისორ და კომპოზიტორ მიხაილ ვაინბერგს, რომლებიც ერთად ითამაშეს მთავარი როლი სერიალ „შენ გეძებ“ (Ищу тебя). 2011 წლის 20 თებერვალს წყვილს შეეძენათ შვილი მაქსიმი.
ფილმოგრაფია
რესურსები ინტერნეტში
სქოლიო
დაბადებული 22 ნოემბერი
დაბადებული 1987
რუსი მსახიობები
ჰომუტეანოვკა

ჰომუტეანოვკა — სოფელი მოლდოვაში, იალოვენის რაიონში. მდებარეობს ზღვის დონიდან 63 მეტრზე. 2004 წლის მონაცემებით, მოსახლეობა 160 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
იალოვენის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
იალოვენის რაიონის სოფლები
ძეგამი (მრავალმნიშვნელოვანი)

ძეგამი (მრავალმნიშვნელოვანი)
ძეგამი შეიძლება აღნიშნავდეს:
ძეგამი — სოფელი აზერბაიჯანში, ზაქათალის რაიონში
ძეგამი — სოფელი აზერბაიჯანში, კახის რაიონში
ძეგამი — სოფელი აზერბაიჯანში, შამქორის რაიონში
ორთაბათუმის ხიდი

ორთაბათუმის ხიდი — ქვისთაღოვანი ხიდი საქართველოში, აჭარის ავტონომიური რესპუბლიკის ხელვაჩაურის მუნიციპალიტეტში, სოფელ ყოროლისთავთან. თარიღდება XVIII საუკუნით.
ძეგლის აღწერა
ორთაბათუმის ქვის ერთმალიანი ხიდის ბურჯები, სავალი ნაწილი და მოაჯირი ბეტონის ფილებით, ცემენტითა და ასფალტით არის მოპირკეთებულ-გაწყობილი. ხიდი ფუნქციონირებს, მასზე დასაშვებია ავტომობილების გადაადგილებაც. გასული, XX საუკუნის 60-იან წლებში ხიდს სარემონტო-გამაგრებითი სამუშაოები ჩაუტარდა; ხიდის სიგანე თითქმის ორჯერ გაიზარდა. ხიდის თანამედროვე პარამეტრებია: სავალი ნაწილის სიგრძე — 30 მ., სიმაღლე წყლის ზედაპირიდან თავბანდამდე — 6.50 მ., მარჯვენა მისასვლელის სიგანე — 12 მ., მარცხენა მისაასვლელის სიგანე — 6.50 მ., ხიდის სიგანე შუა წელში 6.50 მ-ია, ხოლო თავბანდის სიმაღლე — 1 მ.
რესურსები ინტერნეტში
ხელვაჩაურის მუნიციპალიტეტის ხიდები
აჭარის ქვისთაღოვანი ხიდები
სპირიტ-ლეიკი

სპირიტ-ლეიკი — ქალაქი აშშ-ში. მდებარეობს აიდაჰოს შტატში, კუტენაის ოლქში. 2010 წლის მონაცემებით ქალაქის მოსახლეობა შეადგენს 1945 კაცს.
იხილეთ აგრეთვე
აიდაჰოს ქალაქების სია
აიდაჰოს ქალაქები
კულის თემი (სერბეთი)

კულის თემი (სერბეთი)
კულის თემი — თემი სერბეთში, შედის დასავლეთ-ბაჩის ოლქში.
თემის მოსახლეობა შეადგენს 45 960 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 96 ადამ./კმ². თემის ფართობი — 481 კმ².
თემის ადმინისტრაციული ცენტრი — ქალაქი კულა. კულის თემი შედგება 7 დასახლებული პუნქტისგან, მათი საშუალო ფართობია 68.7 კმ².
თემის მოსახლეობის სტატისტიკა
რესურსები ინტერნეტში
სერბეთის ოფიციალური სტატისტიკა
სქოლიო
სერბეთის თემები
Lasioglossum subdeclivis

Lasioglossum subdeclivis — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1980 წელს.
იხილეთ აგრეთვე
Lasioglossum-ის სახეობების სია
სქოლიო
subdeclivis
ვანთის ღვთისმშობლის ეკლესია

ვანთის ღვთისმშობლის ეკლესია — არქიტექტურული ძეგლი, მდებარეობს ვანთის სამხრეთ-დასავლეთით, 1,5 კილომეტრზე, მდინარე ვანთისხევის მარცხენა ნაპირას.
ეკლესია დარბაზულია. შედგება ქრონოლოგიურად განსხვავებული ორი, სამშენებლო ფენისგან, მათ შორის თავდაპირველი, რომელიც კედლების სიმათლის თითქმის ნახევარს მოიცავს, სავარაუდოდ, განვით შუა საუკუნეებით თარიღდება, დანარჩენი ნაწილი კი გვიანდ, შუა საუკუნეებით. კედლების ძველი ნაწილი ლოდებითაა ნაშენი. ქვები ზომისა და ფორმის მიხედვით, არ არის შერჩეული, რის გამოც მათ შორის მოზრდილი არეები იქმნება, რომლებიც წვრილი, რიყის ქვით და დუღაბის სქელი ფენითაა შევსებული. რიყის მომცრო ქვითაა ნაშენი კედლების ზედა ნაწილები. წყობა ქაოსურია. კუთხეების წყობაში, შიგადაშიგ, შირიმის ქვებიცაა გამოყენებული. შიგნით კედლები შელესილია.
ერთადერთი შესასვლელი სამხრეთიდანაა. კარს პარალელური წირთხლები აქვს, გადახურულია თარაზულად. ეკლესიის დარბაზი კვადრატულია. აღმოსავლეთით დასრულებულია ღრმა, ნახევარწრიული აფსიდით, რომლის ცენტრში მაღალი, შიგნიდან სწორკუთხა, ხოლო გარედან თაღოვანი სარკმელია გაჭრილი. სარკმლის ორივე მხარეს, მცირე ზომის, თითო, სწორკუთხა ნიშაა. აფსიდი გადახურულია წესიერი ფორმის კონქით. კონქის თაღი ნახევარწრიულია. მსგავსი ფორმისაა კამარაც, რომელიც აფსიდის თაღს და დასავლეთ კედლის მიმდებარე, საბჯენ თაღს ეყრდნობა. ეს უკანასკნელი კი კუთხის პილასტრებს. ორივე თაღის ქუსლებთან მარტივი პროფილის ომპოსტებია გამოყენებული.
აღმოსავლეთ სარკმლის გარდა, ინტერიერს დასავლეთ კედელში გაჭრილი სარკმელიც აშუქებს. იგი ქვის, თხელი ფილებით თარაზულადაა გადახურული და იმდენად ზემოთაა ატანილი, რომ თავით თითქმის დასავლეთ კედლის მიმდებარე, საბჯენ თაღს წვდება. ეკლესია მოხატული ყოფილა. კედლებზე აქა-იქ შემორჩენილია მოხატულობის კვალი. ფასადები სადაა. აღმოსავლეთ ფასადის ცენტრში, მოშავო ფერის, შირიმის ქვებით ნაწყობი სარკმელია, რომელიც ჩასმულია ზედაპირის ჩაკვეთით გამოყვანილ, სწორკუთხა ჩარჩოში, დასავლეთ ფასადზე. სარკმლის წყობაში, რიყის ქვასთან ერთად, კვადრატული აგურიცაა გამოყენებული. გარდა ამისა, თითო-ოროლა აგური, აქა-იქ, ფრონტონის წყობაშიცაა ჩართული სარკმლის მარჯვნივ, კედლის წყობაში ჩასმულ, შირიმის მცირე ქვაზე. რელიეფური ჯვრის გამოსახულებაა, სამხრეთ ფასადზე, მიწიდან დაახლოებით 2 მეტრის სიმაღლეზე. წყობიდან გამოშვერილია სამი, მოგრძო ქვა, რომლებიც სავარაუდოდ, ამ მხრიდან მოწყობილი ფარდულის საყრდენად გამოიყენებოდა. ერთი ასეთი ქვა, იგივე სიმაღლეზე, დასავლეთ ფასადის სამხრეთ ნახევარშიცაა ჩასმული. ეკლესიის მიმდებარე ტერიტორიაზე მრავლადაა მოსაბლეობის მიერ მოტანილი, სხვადასხვა ზომის ქვევრები, რომელთა ნაწილზე, დამღით, აღნიშნულია ხოლოსნის სახელი და გვარი.
2009 წელს საქართველოს ისტორიის ძეგლთა დაცვის და გადარჩენის ფონდის დაფინანსებით, ეკლესიას ჩაუტარდა სარეაბილიტაციო სამუშაოები. ეკლესიის სამხრეთ და დასავლეთ ფასადების წინ მოიჭრა ნაყარი მიწა, აღდგა კედლების საპირე წყობის ჩამოშლილი ნაწილები, მოეწყო აგურის ლავგარდანი, შენობა გადაიხურა ღარისებრი კრამიტით.
ლიტერატურა
თელავის მუნიციპალიტეტის ტაძრები
შელკოვო (უსტ-კუბინსკის რაიონი)

შელკოვო (უსტ-კუბინსკის რაიონი)
შელკოვო — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ვისოკოვის სასოფლო დასახლების შემადგენლობაში, მოსახლეობა 2002 წლის მონაცემებით 4 ადამიანს შეადგენდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
Tesla, Inc.

Tesla, Inc.
Tesla, Inc (ადრე Tesla Motors, Inc.) — ამერიკული ავტომშნებელი და ენერგოკომპანია, დაფუძნებული ქალაქ პალო-ალტოში, კალიფორნიაში. კომპანია დაკავებულია ელექტრომობილების და მზის პანელების წარმოებით. მისი ქარხნები განლაგებულია ნევადასა და კალიფორნიაში. 2018 წლის ივნისის მონაცემებით „Tesla“ ყიდის Model S, Model X და Model 3 ავტომობილებს, Powerwall და Powerpack ბატარეებს, მზის პანელებს და სხვა პროდუქციას.
კომპანია „Tesla“ დაარსდა 2003 წლის ივლისში, ბიზნესმენების მარტინ ებერჰარდის და მარკ ტრაპენინგის მიერ „Tesla Motors“-ის სახელით. კომპანიის სახელწოდება მომდინარეობს ფიზიკოს ნიკოლა ტესლას სახელისგან. კომპანიას დაფინანსების ადრეულ ეტაპზე შემოუერთდნენ ილონ მასკი, ჯეფრი ბრაიან შტრობელი და იან რაიტი. მიუხედავად ამისა, თავად კომპანია ამ უკანასკნელთ თანადამფუძნებლებად მიიჩნევს. 2017 წელს კომპანიას შეეცვალა სახელი და დაერქვა „Tesla“.
ისტორია
კომპანია Tesla (დაფუძნებული როგორც Tesla Motors) დარეგისტრირდა 2003 წლის 1 ივლისს მარტინ ებერხარდის და მარკ ტარპენინგის მიერ. 2004 წლის თებერვალში სამმა დამფუძნებელმა მოიზიდა 7,5 მილიონ აშშ დოლარის ოდენობის ინვესტიციები, ამასთანავე ილონ მასკმა შეიტანა 6,5 მილიონი აშშ დოლარი. მასკი გახდა დირექტორთა საბჭოს თავმჯდომარე და გენერალურ დირექტორად ებერხარდი დანიშნა.
Tesla-მ ავტომობილის პირველი პროტოტიპები ოფიციალურად წარადგინა 2006 წლის 19 ივლისს სანტა-მონიკაში (კალიფორნია).
2006 წელს მასკმა მოახერხა 100 მილიონი დოლარის მოზიდვა. შედეგად Tesla-მ დაიწყო თავისი პირველი მოდელის Roadster-ის წარმოება 2008 წელს.
2010 წლის იანვარში Tesla-მ აშშ-ს ენერგეტიკის სამინისტროსგან 465 მილიონ დოლარის ოდენობის სესხი მიიღო, რომელიც კომპანიამ დაფარა 2013 წელს.
2010 წლის მაისში Model S-ის წარმოებისთვის Tesla-მ დაიწყო ფრიმონტში (კალიფორნია) ფაბრიკის მშენებლობა.
2010 წლის 29 ივნისს Tesla-მ დაიწყო აქციების პირველადი საჯარო განთავსება (IPO) NASDAQ-ზე და მოიზიდა 226 მილიონი დოლარი, ამავდროულად ის გახდა პირველი ამერიკული კომპანია, რომელმაც Ford Motor-ის 1956 წლის წარმატების შემდეგ განახორციელა IPO.
2012 წლის ივნისში Tesla-მ დაიწყო თავისი მეორე ავტომობილის — Model S-ის წარმოება. 2017 წლის ივლისში კი — სედანი Model 3-ის გაყიდვები.
2019 წლის 14 მარტს წარმოდგენილ იქნა ახალი ელექტრომობილი Tesla Model Y.
2020 წლის ნოემბერში Tesla-მ, Uber-მა და კიდევ 26 ამერიკულმა კომპანიამ დააარსა ორგანიზაცია Zero Emission Transport Association (ZETA), რომელიც იქნება დაკავებული აშშ-ში ელექტრომობილების რაოდენობის ზრდის ლობირებით.
2021 წლის 25 ოქტომბერს კომპანიის კაპიტალიზაციამ გადააჭარბა 1 ტრილიონ დოლარს.
ლიტერატურა
რესურსები ინტერნეტში
სქოლიო
NASDAQ-ზე აღრიცხული კომპანიები
Tesla, Inc.
ელექტრომობილების საწარმოები
ელექტრომობილების საწარმოები
აშშ-ის ავტომწარმოებელი კომპანიები
სპორტული ავტომობილების მწარმოებლები
2003 წელს დაარსებული კომპანიები
მიხეილ საბინინი

მიხეილ საბინინი
მიხეილ (გობრონ) პავლეს ძე საბინინი (საბინაშვილი) (დ. 1845 — გ. 10 მაისი, 1900, მოსკოვი) — ქართველი ბერი, ხატმწერი, ქართული ეკლესიის ისტორიკოსი და მოამაგე.
ბიოგრაფია
მისი მამა, ტვერელი მღვდელი პავლე საბინინი იყო, დედა — ქართველი ეკატერინე მირზაშვილი.
XIX საუკუნის 60-იან წლებიდან 1868 წლამდე თბილისის კლასიკურ გიმნაზიაში სწავლობდა, შემდეგ კი — პეტერბურგის სასულიერო აკადემიაში. პეტერბურგში ყოფნისას ბერად აღიკვეცა და მეორე სახელად აირჩია გობრონი. საბინინს ეკუთვნის ცნობილი ხატი „საქართველოს დიდება“ („ქართული ეკლესიის დიდება“), რომლის ლითოგრაფიაც პირველად ლაიფციგში (1889) და შემდეგ ბერლინში (1895) დაბეჭდა. ხატის კომპოზიცია შემდეგია: ცენტრში ანგელოზს აღუმართავს სასწაულთმოქმედი სვეტი, რომლის ზემოთაც გამოსახულია მაცხოვარი ორმაგი კურთხევით, ქვევით — მწოლიარე სიდონია უფლის კვართთან ერთად, მარჯვნივ და მარცხნივ — შარავანდედით მოსილი ქართველი მეფეები და წმინდანები.
1881 წელს მისი ინიციატივით, დოდორქის დანგრეული მონასტრიდან დავითის ლავრაში გადმოასვენეს დოდო გარეჯელის წმინდა ნაწილები. მონასტერს ასევე შესწირა რუსეთიდან ჩამოტანილი ხის კანკელი და სხვა საეკლესიო ინვენტარი.
გარდაიცვალა ფილტვების ანთებით, დაკრძალულია წმინდა დანიელის მონასტერში, მოსკოვში. მისი საფლავის კვალი დღეს მთლიანად გამქრალია.
ბიბლიოგრაფია
საბინინს აქვს შრომები ქართული ეკლესიის ისტორიის შესახებ.
1871 წელს რუსულად გამოაქვეყნა „ქართული ეკლესიის წმინდანების ცხოვრებათა სრული აღწერილობა“
1877 წელს, ასევე რუსულად, „ქართული ეკლესიის ისტორია“.
1882 წელს — „საქართველოს სამოთხე“.
ბიბლიოგრაფია
Сабинин Гоброн (Михаил). История грузинской церкви до конца VI века. С.-Петербург, 1877
Сабинин Гоброн (Михаил). Полное жизнеописание святых грузинской церкви, Оп. в 2-х частях в СПб., 1871.
რესურსები ინტერნეტში
ისტორიის გვერდი - საქართველოს მეგობრები - მიხეილ საბინინი
სქოლიო
სასულიერო მოღვაწეები
დაბადებული 1845
გარდაცვლილი 10 მაისი
გარდაცვლილი 1900
ოქტომბრის თემი (მრავალმნიშვნელოვანი)

ოქტომბრის თემი (მრავალმნიშვნელოვანი)
ოქტომბრის თემი შეიძლება აღნიშნავდეს:
ოქტომბრის თემი — თემი ზუგდიდის მუნიციპალიტეტში
ოქტომბრის თემი — თემი ქედის მუნიციპალიტეტში
ბაჰუ

ბაჰუ — სოფელი მოლდოვაში, კელერაშის რაიონში. მდებარეობს ზღვის დონიდან 74 მეტრზე. 2004 წლის მონაცემებით, მოსახლეობა 557 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
კელერაშის რაიონის სოფლები
მიკ გორდონი

მიკ გორდონი (დ. 9 ივლისი, 1985) — ავსტრალიელი კომპოზიტორი და ხმის რეჟისორი. იგი ქმნის მუსიკას როგორც ფილმებისთვის, ასევე ვიდეო თამაშებისთვისაც. მისი კომპოზიციების უმეტესობა გიტარით არის შესრულებული, რომლის შემოქმედებაზე ზეგავლენა მოახდინა ჯგუფმა Meshuggah. გორდონი საკუთარ კომპოზიციებში ხშირად იყენებს შვიდ, რვა და ცხრა სიმიან გიტარას, რათა მიიღოს უფრო მძიმე ტონალობა.
დისკოგრაფია
რესურსები ინტერნეტში
სქოლიო
დაბადებული 9 ივლისი
დაბადებული 1985
ავსტრალიელი კომპოზიტორები
გოვერნადორ-მანგაბეირა

გოვერნადორ-მანგაბეირა — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება სალვადორის აგლომერაციის მეზორეგიონს.
2010 წლის მონაცემებით, მოსახლეობა 19 826 ადამიანს შეადგენდა. ფართობი 94.359 კმ²-ია. მოსახლეობის სიმჭიდროვე 210.11 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
კისორეთი

კისორეთი — სოფელი საქართველოში, იმერეთის მხარის ტყიბულის მუნიციპალიტეტში, გურნის თემი. მდებარეობს რაჭის ქედის სამხრეთ-დასავლეთ კალთაზე. ზღვის დონიდან 590 მეტრი, ტყიბულიდან 45 კილომეტრი. სოფელი წყაროებში იხსენიება XVI საუკუნიდან. სოფლის განაპირას დგას შუა საუკუნეების წმინდა გიორგის ეკლესია.
დემოგრაფია
2014 წლის აღწერის მონაცემებით სოფელში ცხოვრობს 55 ადამიანი.
ლიტერატურა
რესურსები ინტერნეტში
კისორეთის რუკა
სქოლიო
ტყიბულის მუნიციპალიტეტის სოფლები
Granada, Cundinamarca

Granada, Cundinamarca
Granada is a Colombian town and municipality in the Cundinamarca Department..
Municipalities of Cundinamarca Department
ვაკიჯვრის ეკლესია

ვაკიჯვრის ეკლესია — კულტურული მემკვიდრეობის ძეგლი საქართველოში. მდებარეობს ოზურგეთის მუნიციპალიტეტის სოფელ ვაკიჯვარში. ეკლესია დგას სოფლის ბოლოში, ე. წ. თავვაკიჯვარში.
ეკლესია აშენებულია 2000 წელს, X საუკუნის ტაძრის საძირკველზე. ფასადზე რამდენიმე ადგილას გამოყენებულია ძველი ეკლესიის ჩუქურთმიანი ქვა. ძველი ტაძრის ქვების ნაწილი ეზოშია. შენობა წარმოადგენს ერთნავიან ბაზილიკას და სწორკუთხა მინაშენი აქვს.
რესურსები ინტერნეტში
ოზურგეთის მუნიციპალიტეტის ტაძრები
კულტურული მემკვიდრეობის ძეგლები გურიის მხარეში
ანა ჭაბაშვილი

ანა ჭაბაშვილი (დ. 20 დეკემბერი, 1950, თბილისი) — ქართველი ფილოლოგი.
დაამთავრა თბილისის სახელმწიფო უნივერსიტეტის ფილოლოგიის ფაკულტეტი.
სხვადასხვა დროს მუშაობდა საქართველოს მეცნიერებათა აკადემიის კორნელი კეკელიძის სახელობის ხელნაწერთა ინსტიტუტში, საქართველოს მეცნიერებათა აკადემიის არნოლდ ჩიქობავას სახელობის ენათმეცნიერების ინსტიტუტში. 2000 წლიდან არის გამომცემლობა „დიოგენეს“ მთავარი რედაქტორი.
რესურსები ინტერნეტში
ქართველი ფილოლოგები
დაბადებული 20 დეკემბერი
დაბადებული 1950
თბილისის სახელმწიფო უნივერსიტეტის კურსდამთავრებულები
თბილისში დაბადებულები
ანა
ბრიტანეთის ვირჯინის კუნძულები 1992 წლის ზაფხულის ოლიმპიურ თამაშებზე

ბრიტანეთის ვირჯინის კუნძულები 1992 წლის ზაფხულის ოლიმპიურ თამაშებზე
ბრიტანეთის ვირჯინის კუნძულებმა ზაფხულის ოლიმპიურ თამაშებზე მესამედ იასპარეზა 1992 წელს, ესპანეთის ქალაქ ბარსელონაში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1992 წლის ზაფხულის ოლიმპიურ თამაშებზე
ბრიტანეთის ვირჯინის კუნძულები ზაფხულის ოლიმპიურ თამაშებზე
ჩრდილოეთ ამერიკის ქვეყნები ზაფხულის ოლიმპიურ თამაშებზე
გლობალური ფინანსური კრიზისი (2008)

გლობალური ფინანსური კრიზისი (2008)
გლობალური ფინანსური კრიზისი 2008 წელს გამოწვეული იყო ეკონომიკური ვარდნის რამდენიმე მნიშვნელოვანი ინდიკატორით მთელი მსოფლიოს მასშტაბით. ეს ინდიკატორები იყო მაღალი ფასები ენერგომატარებლებზე, რომელმაც თავის მხრივ სასურსათო საქონელზე ფასების მომატება გამოიწვია, და გლობალური ინფლაცია; მნიშვნელოვანი საკრედიტო კრიზისი, რომელმაც რამდენიმე უმსხვილესი ბანკის გაკოტრება ან ნაციონალიზაცია გამოიწვია მსოფლიოს რამდენიმე ინდუსტრიულ ქვეყანაში; უმუშევრობის ზრდა და გლობალური რეცესიის ალბათობა.
ლიტერატურა
რესურსები ინტერნეტში
Assessing the Costs and Consequences of the 2007–09 Financial Crisis and Its Aftermath , September 2013, Federal Reserve Bank of Dallas
Tracking the Global Recession accurate and useful information from the Federal Reserve Bank of St. Louis
Federal Reserve Bank of St. Louis, "What Caused the Crisis", collection of papers
Global Outlook, Uri Dadush, "International Economics Bulletin", June 2009.
Global Recession ongoing coverage from BBC News
Global Recession ongoing coverage from The Guardian
ILO Job Crisis Observatory
Financial Transmission of the Crisis: What's the Lesson? Shimelse Ali, Uri Dadush, Lauren Falcao, "International Economics Bulletin, June 2009.
A Spectral Analysis of World GDP Dynamics: Kondratieff Waves, Kuznets Swings, Juglar and Kitchin Cycles in Global Economic Development, and the 2008–2009 Economic Crisis.
The Second Wave of the Global Crisis? On mathematical analyses of some dynamic series
Recession 'link' with over 10,000 suicides in the West. University of Oxford, June 2014.
გლობალური ეკონომიკა
ფინანსური კრიზისები
ვიტროვა-ბალკა

ვიტროვა-ბალკა (2016 წლამდე - კოტოვსკოე ) — სოფელი უკრაინაში. მდებარეობს პოლტავის ოლქის კობელიაკის რაიონში. 2013 წელს სოფლის მოსახლეობა 359 კაცს შეადგენდა.
რესურსები ინტერნეტში
სოფლის ამინდი
კობელიაკის რაიონის სოფლები
ელფინი

ელფინი — სოფელი სომხეთში, ვაიოცძორის პროვინციაში. მდებარეობს ზღვის დონიდან 1 450 მეტრზე. 2008 წლის მონაცემებით, მოსახლეობა 1 394 ადამიანს შეადგენდა, სიმჭიდროვე 30 ადამიანი კმ²-ზე. ფართობი 46.4 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
ვაიოცძორის პროვინციის სოფლები
გაეტანო ვესტრისი

გაეტანო ვესტრისი, (დ. 18 აპრილი, 1729, ფლორენცია — გ. 23 სექტემბერი, 1808, პარიზი) — იტალიელი ბალეტის მსახიობი, ბალეტმაისტერი, პედაგოგი.
ბიოგრაფია
სწავლობდა პარიზში ლ. დიუპრესთან. 1748 წელს გამოვიდა „პარიზის ოპერაში.“ თანამედროვენი მას „ცეკვის ღმერთს“ უწოდებდნენ. 1770 წელს მიიღო პარიზის ოპერის ბალეტმეისტერის წოდება. 1770-1776 წლებში იყო პარიზის ოპერის პედაგოგი. 1782 წელს დატოვა სცენა. მისი შვილი, ოგიუს ვესტრისი აგრეთვე მოცეკვავე და პედაგოგი იყო. მისი მოწაფეები იყვნენ ჯ. პერო, ა. ბურნონვილი და ფ. ელსლერი.
ლიტერატურა
დაბადებული 18 აპრილი
დაბადებული 1729
გარდაცვლილი 23 სექტემბერი
გარდაცვლილი 1808
ფლორენციაში დაბადებულები
იტალიელი მსახიობები
Nazário

Nazário is a municipality in eastern Goiás state, Brazil.
Location
Nazário is located 74 km. west of the state capital, Goiânia a few kilometers west of the Rio dos Bois, a major tributary of the Paranaíba River. The regional center, Anicuns, is 21 km to the northwest. Highway connections from Goiânia are made by state highway BR-069 west from Goiânia, through Trindade, Santa Bárbara de Goiás, and then 12 kilometers west to Nazário. Neighboring municipalities are Turvânia, Anicuns, Avelinópolis, and Santa Bárbara de Goiás
Demographics
In 2007 there were 6,702 people living in the urban area and 521 living in the rural area. The population has increased by about 1,000 people since 1980. Between 2000 and 2007 the geometric population growth rate was 1.23.%.
The economy
The economy was based on agriculture, cattle raising, services, and a small number of modest transformation industries. There was 1 meat-packing plant—Gelnex Indústria e Comércio Ltda—and 1 banking institution—Banco Itaú S.A.
In 2007 there were 39,600 head of cattle. The main agricultural products were rice, bananas, coffee, sugarcane, beans, oranges, manioc, and corn. Corn was the only crop with more than 1,000 planted hectares.
Health and education
The health sector was modest with 1 hospital (18 beds). The infant mortality rate was 16.30, well below the national rate of 35.0 in 2000. the educational sector was composed of
The school system had 6 schools and 2,236 students (2006). There were no institutions of higher learning. The adult literacy rate was 87.0%, higher than the national average of 86.4% in 2000.
History
The name of the town comes from the first name of its founder, Nazário de Pereira Oliveira, who first settled in the region in the nineteenth century.
He built the first house at the meeting of the waterways Córrego dos Buriti and Rio dos Bois. Later a chapel was erected in honor of Our Lady of the Conception. Moved by religious faith several families arrived and by 1930 the settlement took on the name of Nazário. At first it was a district of the now extinct municipality of Novo Horizonte, which later, in 1938 became Anicuns. In 1948 Nazário got its emancipation and became an independent municipality. Source: Sepin
Ranking on the Municipal Human Development Index
MHDI: 0.765
State ranking: 47 (out of 242 municipalities)
National ranking: 1,459 (out of 5,507 municipalities)
For the complete list see frigoletto.com.br
See also
List of municipalities in Goiás
Microregions of Goiás
References
Frigoletto
Sepin
Municipalities in Goiás
დიუკ ელინგტონი

დიუკ ელინგტონი
ედვარდ კენედი „დიუკ“ ელინგტონი (დ. 29 აპრილი, 1899 — გ. 24 მაისი, 1974) — ამერიკელი კომპოზიტორი, პიანისტი, ერთ-ერთი ყველაზე გავლენიანი ფიგურა ჯაზის ისტორიაში, და ზოგიერთ კრიტიკოსთა აზრით სრულიად ამერიკულ მუსიკაში. როგორც კომპოზიტორისა და ბენდის ლიდერის, ელინგტონის რეპუტაცია მნიშვნელოვნად გაიზარდა მისი გარდაცვალების შემდეგ, მისი მუსიკის თემატური ვარიაციების ბესტსელერებად ქცევის გამო. პულიცერის პრემიის საბჭომ მას გარდაცვალების შემდეგ, 1999 წელს სპეციალური ორდენი მიანიჭა.
ელინგტონი მის სტილსა და ხმოვანებას "ამერიკულ მუსიკას" უწოდებდა ჯაზის ნაცვლად, და უყვარდა მათი აღწერა ვინც მას მოხიბლავდა, როგორც "კატეგორიის ფარგლებს გარეთ" ("beyond category"), რომელთა შორის მრავალი მის ორკესტრში იყო, და რომელთა შორის ზოგიერთი თავად მოიაზრებოდა ჯაზის გიგანტთა შორის. მიუხედავად იმისა, რომ მის თანაგუნდელთა დიდი ნაწილი თვალსაჩინო იყო დამოუკიდებლად, სწორედ ელინგტონის დამსახურება იყო მათი წარმოჩენა ყველაზე განთქმულ საორკესტრო გუნდში ჯაზის ისტორიაში. ის ხშირად კომპოზიციებს ქმნიდა ამ პიროვნებათა სპეციფიკური სტილისა და ჩვევების მიხედვით, როგორიც იყო "Jeep's Blues" ჯონი ჰოჯისთვის, "Concerto for Cootie" ("Do Nothing Till You Hear from Me") კუტი უილიამსისთვის და "The Mooche" ტრიკი სემ ნანტონისთვის. 1941 წლის შემდეგ ის ხშირად თანამშრომლობდა კომპოზიტორ-არანმჟირებელთან ბილი სტრეიჰორნთან, რომელსაც ის საკუთარ ალტერ-ეგოს უწოდებდა.
ლიტერატურა
Cohen, Harvey G. Duke Ellington's America. Chicago: University of Chicago Press, 2010. ISBN 978-0-226-11263-3
Collier, James Lincoln. Duke Ellington. New York & Oxford: Oxford University Press, 1987. ISBN 0-19-503770-7
Dailey, Raleigh. "Ellington as a Composer for the Piano," in Jazz Research Proceedings Yearbook, No. 31 (Jan.2001), pp. 151–156.
Dance, Stanley. The World Of Duke Ellington. New York: Simon & Schuster, 1970. ISBN 0-306-80136-1
Ellington, Duke. Music Is My Mistress. New York: Da Capo, 1976 ISBN 0-7043-3090-3
Ellington, Mercer. Duke Ellington in Person. Boston: Houghton Mifflin, 1978. ISBN 0-395-25711-5.
რესურსები ინტერნეტში
Official website
Official family website
Symphony In Black (discussion and film)
სქოლიო
ამერიკელი კომპოზიტორები
ამერიკელი პიანისტები
ჯაზის შემსრულებლები
დაბადებული 29 აპრილი
დაბადებული 1899
გარდაცვლილი 24 მაისი
გარდაცვლილი 1974